Katovice

**Katovice** () ir pilsēta Polijas dienvidos, Silēzijas vojevodistes centrs. Augšsilēzijas aglomerācijas lielākā un centrālā pilsēta. Viens no pilsētas simboliem — sporta arēna šķivja formā *[[Spodek]]*. Pilsēta atrodas Augšsilēzijas ogļu baseina teritorijā.

Pilsētā atrodas vairākas ogļu ieguves šahtas, divas metalurģiskās rūpnīcas un krāsaino metālu rūpnīca. Silēzijas Universitāte ar 12 fakultātēm, vairākas citas augstskolas. Katovices centrā saglabājusies jūgendstila apbūve. No 20. gadsimta trīsdesmitajiem gadiem saglabājusies interesanta modernisma arhitektūra. Tomēr lielākā daļa māju ir neizteiksmīga 20. gadsimta sešdesmito līdz astoņdesmito gadu apbūve, kuru mūsdienās cenšas pārbūvēt. Šeit atrodas Silēzijas teātris, Silēzijas mākslas muzejs, Silēzijas filharmonija. Silēzijas kultūras un atpūtas parks ar stadionu, zooloģisko dārzu, planetāriju.

## Vēsture
Dibināta 19. gadsimtā, kad apkārtējos kalnos atrada bagātīgas vērtīgo izrakteņu (sevišķi akmeņogļu) atradnes. Teritorija toreiz atradās Prūsijas sastāvā, kaut arī vairums iedzīvotāju bija poļi. Pēc Pirmā pasaules kara Katovice Silēzijas sacelšanās rezultātā iekļāvās Polijas sastāvā. Pilsēta auga, pateicoties akmeņogļu ieguvei un metalurģiskajai rūpniecībai. Komunistiskās Polijas laikā no 1953. līdz 1956. gadam Katovices nosaukums bija "Staļinogroda" (*Stalinogród*) par godu Josifam Staļinam. Pilsētā bija smaga ekoloģiskā situācija, bet pēc pagājušā gadsimta deviņdesmito gadu krīzes ogļu ieguvē un saimniecības pārorietēšanas, tā ir uzlabojusies.

## Cilvēki

Katovicē dzimuši:

* Hanss Belmers (*Hans Bellmer*, 1902—1975), vācu mākslinieks;
* Kristina Boheneka (*Krystyna Bochenek*, 1953—2010), politiķe;
* Marija Geperte-Maiere (*Maria Goeppert-Mayer*, 1906—1972), amerikāņu fiziķe;
* Kurts Goldšteins (*Kurt Goldstein*, 1878—1965), vācu neirologs;
* Rihards Hermanis (*Richard Herrmann*, 1923—1962), vācu futbolists;
* Ježijs Kukučka (*Jerzy Kukuczka*, 1948—1989), alpīnists;
* Francis Leopolds Neimanis (*Franz Leopold Neumann*, 1900—1954), politologs;
* Slavomirs Skšipeks (*Sławomir Skrzypek*, 1963—2010), finansists;
* Ernsts Vilimovskis (*Ernst Wilimowski*, 1916—1997), futbolists.

## Apskates objekti

* *[[Drapacz Chmur]]*
* Goldšteinu pils (*Pałac Goldsteinów*)
* Katovices Augšāmcelšanās baznīca (*Kościół Zmartwychwstania Pańskiego w Katowicach*)
* Katovices Ebreju kapsēta (*Cmentarz żydowski w Katowicach*)
* Katovices izpletņlēcēju tornis (*Wieża spadochronowa w Katowicach*)
* Katovices Gišovecas rajons (*Giszowiec*)
* Katovices katedrāle (*Archikatedra Chrystusa Króla w Katowicach*)
* Katovices Marijas baznīca (*Kościół Mariacki w Katowicach*)
* Katovices Miķeļa baznīca (*Kościół św. Michała Archanioła w Katowicach*)
* Katovices Mūzikas akadēmija (*Akademia Muzyczna im. Karola Szymanowskiego w Katowicach*)
* Katovices Ņikišovecas rajons (*Nikiszowiec*)
* Katovices Pētera un Pāvila baznīca (*Kościół Świętych Apostołów Piotra i Pawła w Katowicach*)
* Silēzijas Seima ēka (*Gmach Sejmu Śląskiego*)
* Silēzijas teātris (*Teatr Śląski im. Stanisława Wyspiańskiego w Katowicach*)
* Spodek (*Spodek*)

## Galerija

Katowice_-_Drapacz_Chmur_01.jpg|Drapacz Chmur
Giszowiec - Domek.JPG|Ēka Gišovecas rajonā
Katowice_-_Pałac_Goldsteinów_01.jpg|Goldšteinu pils
Katowice_-_Kościół_ewangelicko-augsburski_-_front.JPG|Katovices Augšāmcelšanās baznīca
Katowice_-_Kirkut_żydowski.JPG|Katovices Ebreju kapsēta
Katowice_-_Wieża_spadochronowa_01.jpg|Katovices izpletņlēcēju tornis
Archikatedra Chrystusa Króla ul. Plebiscytowa Katowice.jpg|Katovices katedrāle
PL-Katowice-Kosciol-Mariacki-2014 02.JPG|Katovices Marijas baznīca
Katowice_-_Park_Kościuszki_-_Kościółek_01.JPG|Katovices Miķeļa baznīca
Katowice - Akademia Muzyczna.JPG|Katovices Mūzikas akadēmija
Nikiszowiec06.JPG|Katovices Ņikišovecas rajons
Katowice Piotr Pawel.jpg|Katovices Pētera un Pāvila baznīca
Katowice_-_Gmach_Sejmu_Śląskiego_01.jpg|Silēzijas Seima ēka
Katowice_-_Teatr_Śląski_im._St._Wyspiańskiego_01.jpg|Silēzijas teātris
Katowice_Spodek-_Nowa_elewacja.jpg|Spodek


## Atsauces

## Ārējās saites

* Portal Katowice
* Katovices Augšāmcelšanās baznīca
* Katovices katedrāle
* Katovices Marijas baznīca
* Katovices Mūzikas akadēmija
* Katovices Pētera un Pāvila baznīca
* Silēzijas teātris
* Spodek